Návrh ROZHODNUTIE RADY o pozícii, ktorú má Európska únia zaujať v Spoločnom výbore EHPv súvislosti so zmenou a doplnením prílohy XXI (Štatistika) /* COM/2012/0180 final - 2012/0090 (NLE) */





Dôvodová správa 1. KONTEXT NÁVRHU S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy Európskej únie čo najskôr po ich prijatí do Dohody o EHP. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť a doplniť prílohu XXI (Štatistika) pridaním nového acquis Európskej únie v tejto oblasti. Ide o nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES. Na účely vykonávania tohto právneho aktu sa v súvislosti s Lichtenštajnskom navrhujú určité úpravy. Lichtenštajnsko si želá zachovať oslobodenie od zberu údajov o dopyte v oblasti cestovného ruchu, ktoré sa vyžaduje v časti C prílohy ku smernici Rady 95/57/ES z 23. novembra 1995 o zbere štatistických údajov v oblasti cestovného ruchu, a to v súlade s nariadením Európskeho parlamentu a Rady (EÚ) č. 692/2011, ktorým sa uvedená smernica Rady 95/57/ES zrušuje. Zachovanie tohto oslobodenia sa odôvodňuje skutočnosťou, že údaje sa musia zozbierať výberovým zisťovaním. V záujme získania spoľahlivých údajov však musí byť účasť na tomto zisťovaní vysoká, čo by pre obyvateľstvo Lichtenštajnska predstavovalo prílišnú záťaž. 3. PRÁVNE PRVKY NÁVRHU Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijíma v mene Únie pozíciu k takýmto rozhodnutiam. Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti. 2012/0090 (NLE) Návrh ROZHODNUTIE RADY o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XXI (Štatistika) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9, so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore[1], a najmä na jeho článok 1 ods. 3, so zreteľom na návrh Európskej komisie, keďže: (1) Príloha XXI k Dohode o Európskom hospodárskom priestore (ďalej len „Dohoda o EHP“) obsahuje osobitné ustanovenia a opatrenia týkajúce sa štatistiky. (2) Nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES[2], sa má začleniť do dohody. (3) Nariadením (ES) č. 692/2011 sa zrušuje smernica Rady 95/57/ES[3], ktorá je začlenená do dohody, a preto je potrebné ju v rámci dohody zrušiť, PRIJALA TOTO ROZHODNUTIE: Článok 1 Pozícia, ktorú má Európska únia zaujať v Spoločnom výbore EHP k navrhnutej zmene a doplneniu prílohy XXI k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA Návrh (5. 9. 2011) ROZHODNUTIE SPOLOČNÉHO VÝBORU EHP č. z, ktorým sa mení a dopĺňa príloha XXI (Štatistika) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98, keďže: (1) Príloha XXI k dohode bola zmenená a doplnená rozhodnutím Spoločného výboru EHP č. …/... z …[4]. (2) Nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES[5], sa má začleniť do dohody. (3) Nariadením (ES) č. 692/2011 sa zrušuje smernica Rady 95/57/ES[6], ktorá je začlenená do dohody, a preto je potrebné ju v rámci dohody zrušiť, ROZHODOL TAKTO: Článok 1 Znenie bodu 7c (smernica Rady 95/57/ES) v prílohe XXI sa nahrádza takto: „32011 R 0692: nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES (Ú. v. EÚ L 192, 22.7.2011, s. 17). Ustanovenia nariadenia sa na účely tejto dohody vykladajú s touto úpravou: Lichtenštajnsko sa oslobodzuje od zberu údajov, ktoré sa vyžaduje podľa prílohy II k tomuto nariadeniu.“ Článok 2 Znenia nariadenia (EÚ) č. 692/2011 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické. Článok 3 Toto rozhodnutie nadobúda účinnosť […] pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody[7]. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli Za Spoločný výbor EHP predseda tajomníci Spoločného výboru EHP [1] Ú. v. ES L 305, 30.11.1994, s. 6. [2] Ú. v. EÚ L 192, 22.7.2011, s. 17. [3] Ú. v. ES L 291, 6.12.1995, s. 32. [4] Ú. v. EÚ L ... [5] Ú. v. EÚ L 192, 22.7.2011, s. 17. [6] Ú. v. ES L 291, 6.12.1995, s. 32. [7] [Ústavné požiadavky neboli oznámené.] [Ústavné požiadavky boli oznámené.]